TSHIMOLOHO 1:2 SSO89SO - Lefatshe le ne le se na - Bible Search
2Lefatshe le ne le se na sebopeho, le se na letho; lefifi le ne le aparetse bodiba. Moya wa Modimo o ne o okaokela metsi. Mantswe a Bohlokwa: Dikgoka, kereke, tumelo, tokoloho
Pale ya Batho ba Batsho le Tumelo ya Bokreste
Hare tadima ho fihla ha batho ba basweu Afrika Borwa, mme re qala ka ho hata ha Jan Van Riebeeck motseng wa Kapa, re lokela ho hopola hore sepheo sa bona ene e le sefe. Haholoholo, seo ba neng ba se labalabela e ne e le ho aha kou ho thusa dikepe tse neng di fetela lefatsheng la India leo ba neng ba hweba le lona. Ka mantswe a mang, sepheo ene e le kgwebo.1 Ka mora hore lefatshe la Holland le dumelle kopo ya Jan Van Riebeeck ya ho aha kou ena Kapa, diketsahalo tse latelang jwalo ka ho lema le ho hlahisa veine, di ile tsa eba ditla-morao tsa sepheo sa ho hweba ha bona le India.
Potso ya bohlokwa e lateleng ke hore jwale, balemi ke bo mang? Efela ba ahi ba Afrika Borwa, baKhoisan, ba ile ba etswa basebetsi badipolasi tsa morara, le tsa veine. Ha nako e ntse e tsamaya, ho ile ha bonahala hore ho hlokahala basebetsi babangata ho kotula morara le ho ritela veine. Ho ile ha fihla sekepe seneng se jere makgoba ho tswa mafatsheng a tshwanang le Malaysia, ha re etsa mohlala. Pale ena e ya tsejwa, sa bohlokwa ke hore re tlameha ho hopola hore kannete, bothata bo qadile mona. Baipei ba ile ba nka lefatshe ka dikgoka le dikgomo kapa moruo wa batho ba batsho- dintho tsohle tsa badudi- qetellong batho ba batsho ba ile ba sebediswa jwalo ka makgoba mofuteng o fapaneng wa kgwebo ya boPhirima.
John de Gruchy (2014) le yena o a re thusa ha re sheba tsela eo a hlalosang mokgwa oo dikereke di ipatlang ka ona. Boitsibi ba dikereke kamora dilemo tsa kgatello ke qaka empa, le yena ke nahana hore a keke a hana tlhaloso ya rona ya mefuta ena e meraro ya kereke, haholoholo tumelo e tsamaisanang le mofuta ka mong ho tswa paleng ya ho fihla ha boKreste Afrika Borwa.
Tumelo ya Batho ba Batsho
Mefuteng ena ya dikereke eo re buileng ka yona ha jwale, mohlodi wa taba ke hore tokoloho ya batho batsho dipolotiking, ha se tokoloho e felletseng. Ka mantswe amang, mosebetsi le mohwanto wa tokoloho o sa tswela pele.
NGP metsong ya yona, ha e na phapang haholo le GEAR. Vellem (2013b) o hlalosa tsela e tsamailweng ke mmuso ka melao ya moruo mme taba ya bohlokwa ke maikutlo a hae a reng haho ntho e ntjha e tlisistsweng ke NGP. Ka mora ho tloswa ha Monghadi Thabo Mbeki Polokwane, ha ho bonahale diphetoho tse tebileng mabapi le melao haholoholo ya moruo naheng ya rona. Monghadi Zuma o ile a ba a etela mafathse a hole jwalo ka Engelane le Amerika e le ha a tshepisa lefatshe hore phetoho ho melao ya moruo e keke ya ba teng. Manstwe ana ho tswa ho Vellem (2013b) a hlalosa sena tjena:
Kereke dilemong tsena he e kae? Tumelong e fapaneng le mefuteng ya dikereke, ha ho so ka ho eba le mohwanto o matla hobane thuto ya boKreste e tswang bophirima e re ruta hore tsa semmuso le tsa moruo, di arohangwe. Kereke e tlameha ho sheba metso ya tumelo ya batho ba batsho.
Ha re shebisisa kereke Afrika Borwa mothating ona, puo ya kereke; tsela eo dipolotiki di latelwang ka yona, mme ka tsela eo, melao ya moruo jwalo ka GEAR le NDP kaofela di bontsha hore qaka e kgolo e teng lefatsheng la rona (Vellem 2013b:113). Haholo-holo qaka ke tumelo. Kgwebo e jarwa ka tumelo mme ho latela tsela eo re shebileng mefuta ya dikereke, mohlomong ho nepahetse hore mofuta wa kereke eo tumelo ya yona e leng moruong e na le matla a maholo dilemong tsa rona tsa tokoloho.
Babang ba bangodi ebile, ba tshwanang le Allan Boesak, ba ana hore tsela ena ya dipolotiki Afrika Borwa, kabo yona ena le tumelo e sa lokang (Vellem 2013b:125). Moruo le tumelo, kapa kgwebo le tumelo dilemong tsena tseo re phelang ho tsona, ke qaka, ebile ke kodi-ya-ma-lla. Thutong ya tumelo ya batho, re tlamehile ho ema ka maoto hore re shebane le ntwa ena, ka tumelo.
Baqapi ba phatlalatsa hore ha ba na a lichelete kapa a botho kamano eo ka 'na eaba tsela e fosahetseng susumetsoa ba ka ho ngola sehloohong sena.
1 Tadima dibuka tsena tse latelang ho ikgopotsa pale ena: De Gruchy (2005); Hinchliff (1968); Cochrane (1987); Le Saayman (2008).
2 Mohlala ke phutheho ya pele ya kereke e neng e bitswa Presbyterian Church in South Africa. Phutheo ya bona ya pele Kapa, e ileng ya thehwa ka selemo sa 1827, ene e ele ya batho bao e eneng e le masole aManyesemane.
3 Ha o bala buka ena, Duncan (2003) o fumana botebo ba pale ena. Mongodi wa yona o totobatsa mekgwa eo dimishinari di ileng tsa hatella dikellello tsa batho di sebedisa tumelo ya boKriste. Sheba hape bangodi bana: Maluleke (1997); le Vellem (2013a).
4 Pale ena e fumaneha dibukeng tse ngata tse ngotsweng. Sheba, Anderson (2000).
7 Mona re leka ho bebofatsa taba e fumaneng dibukeng le mangolong a mangata jwalo ka Accra Confession le AGAPE ya WCC. Ho se ho na le dibuka tse ngotsweng mme ena, ke engwe ya tsona: Terreblanche (2012).